EkBass/fiwiki-20250220-pages-articles huggingface dataset:
Geto Boys

Geto Boys (alun perin Ghetto Boys) on yhdysvaltalainen gangsta-rap-yhtye Houstonista, Texasista. Yhtyeen muodostavat Scarface, Bushwick Bill ja Willie D, mutta heistä yksikään ei ole vuonna 1986 perustetun yhtyeen alkuperäisjäsen, joita olivat K-9, Raheem ja Jukebox. Vuosina 1991-1993 yhtyeessä oli jäsenenä myös Big Mike.http://new.music.yahoo.com/geto- boys-315884/biography/ Alkuperäisen Ghetto Boys -kokoonpanon hajottua 80-luvun lopulla perustettiin yleisölle paremmin tutuksi tullut Geto Boys. Gangsta rapin pioneereihin luettava yhtye on julkaissut kahdeksan albumia vuosina 1988-2005. Ryhmä on tunnettu erittäin väkivaltaisista sanoituksistaan ja kappaleissa käsitellään usein murhia, väkivaltaa ja muuta rikollista toimintaa. Ryhmän yhteisten levyjen lisäksi kaikki jäsenet ovat olleet aktiivisia myös soolourillaan. Parhaiten yksin menestyneimmän jäsenen, Scarfacen, levy The Diary on saanut The Source -lehdessä arvostetut viisi pistettä. Vuonna 1991 Geto Boys sai kyseenalaista mainetta onnettomuudesta, jossa masentunut ja päihtynyt Bushwick Bill sai luodin silmäänsä, pakotettuaan tyttöystävänsä ampumaan häntä. Bill selvisi täpärästi hengissä ja We Can't Be Stopped -levyn kansikuva otettiin sairaalassa heti tapaturman jälkeen. ==Nimi== Ensimmäisellä albumilla 5th Ward Chronicles: Making Trouble (1988) ja toisella Grip It! On That Other Level (1989) lausumanimi Ghetto Boys noudatti oikeaoppista englanninkielen oikeinkirjoitussääntöä. Vasta kolmannella albumilla, The Geto Boys, lausunta vaihdettiin tiedetystä "Ghetto":sta nykyiseksi "Geto":ksi. Legendan mukaan "Geto"-lausunta on peräisin north houstonilaisesta kadun inspiroimasta tagista, joka syntyi Willowridge High Schoolissa Missouri Cityssä, Texasissa 1980-luvun lopulla. ==Diskografia== ===Albumit=== *Making Trouble (1988) *Grip It! On That Other Level (1989) *The Geto Boys (1990) *We Can't Be Stopped (1991) *Till Death Do Us Part (1993) *The Resurrection (1996) *Da Good Da Bad & Da Ugly (1998) *The Foundation (2005) ===Kokoelma-albumit=== *Geto Boys Best: Uncut Dope (1992) *Greatest Hits (2002) *Best of the Geto Boys (2008) ==Kokoonpanot== (1986-1988) * Prince Johnny C. * The Slim Jukebox * Bushwick Bill * DJ Reddy Red (1988-1990) * Bushwick Bill * Scarface * Willie D * DJ Reddy Red (1991-1993) * Bushwick Bill * Scarface * Big Mike * (1996) * Bushwick Bill * Scarface * Willie D (1998) * Scarface * Willie D (2005- ) * Bushwick Bill * Scarface * Willie D ==Lähteet== ==Aiheesta muualla== * Geto Boys MusicBrainz -sivustolla Luokka:Yhdysvaltalaiset hip hop -yhtyeet Luokka:Horrorcore-yhtyeet
Energiatekniikka

Energiatekniikka on kaikki yhteiskunnassa käytettävät energiantuotannon, -siirron ja -käytön laitteet, koneet ja järjestelmät käsittävä tekniikan ala. Energiaintensiivisen teollisen yhteiskunnan perusta on laajamittainen primäärienergian hyödyntäminen. Helposti hyödynnettävien primäärienergioiden vähetessä erilaisilla tekniikoilla pyritään parantamaan primäärienergian hyödyntämistä eli hyötysuhdetta sitä muunnettaessa käytettäväksi sekundäärienergiaksi. Myös sekundäärienergiaa käyttävien laitteiden hyötysuhdetta pyritään parantamaan eli mahdollisimman suuri osa sekundäärienergiasta pyritään saamaan halutuksi työksi tai lämmöksi. Perinteisesti energiatekniikka on laskettu konetekniikan osa-alueeksi, sillä se on ollut aikaisemmin lähinnä mekaanisten koneiden käyttöä. Sähköiset ja kemialliset lähestymistavat kuitenkin eriyttävät sitä omaksi alakseen. Esimerkiksi aurinko- ja polttokennoissa ei ole merkittäviä mekaanisia osia. ==Energian muodot== Termodynamiikan periaatteiden mukaan energia voidaan jakaa kahteen päälajiin, lämpöön ja työhön. Näistä työ voidaan muuttaa täydellisesti toisiksi työn muodoiksi tai lämmöksi, mutta lämpöä voidaan muuttaa työksi vain osittain. Työ on siis kahdesta energian muodosta arvokkaampi. ==Energiantuotantotekniikka== Energian tuotannossa käytettäviä tekniikoita, laitteita ja järjestemiä ovat *Sähköntuotanto **voimalaitokset ***ydinreaktorit ***höyrykattilat ***turbiinit ***generaattorit *Lämmöntuotanto **lämpölaitokset ja lämpövoimalaitokset ***kattilat ==Energiansiirtotekniikka== Primaarienergian siirtomuoto on *polttoaineiden jakelu Hyödynnettävään muotoon muutettujen sekundäärienergioiden siirtomuotoja ovat *sähköverkko *kaukolämpöverkko ==Energiankäyttötekniikka== Kaikki tekniikka tarvitsee energiaa toimiakseen, joten kaikkea tekniikkaa voidaan tarkastella energiankäyttötekniikkana. Energiankäyttökohteet jaetaan yleensä: *kotitaloudet *liikenne *teollisuus ==Energiatehokkuus== Energiatehokkuudella viitataan energian hyödyntämisen tehokkuuteen, jolloin hyötysuhteiden lisäksi otetaan huomioon haluttuun vaikutukseen pääsemiseksi käytetty sekundäärienergian määrä. Käytännön esimerkki: Energiatehokas on auto, jolla saadaan suuri määrä tavaraa tai ihmisiä kuljetettua pienellä primäärienergian käytöllä. Auton propulsiojärjestelmän hyvä hyötysuhde auttaa tämän päämäärän toteuttamisessa, mutta ei kuitenkaan yksistään ratkaise sitä. Auton liikkumiselle ei voida mielekkäällä tavalla määrittää hyötysuhdetta, koska konservatiivisessa kentässä liikkumiseen (kun yleensä palataan samalle potentiaalitasolle) tarvittava energia on periaatteessa nolla. Sama koskee mm. talojen lämmitystä, sillä ihannetapauksessa talo on eristetty niin, että sitä ei tarvitse lämmittää. ==Katso myös== * Maailman energiankulutus ja energiavarat *
Vendetta

Vendetta viittaa muun muassa seuraaviin: * Verikosto, italiaksi vendetta * Vendetta, power metal -yhtye Celestyn albumi * Vendetta, Bushidon single * Verikosto (Vendetta), Nicholas Meyerin ohjaama elokuva vuodelta 1999, pääosassa Christopher Walken * Vendetta (Vendetta), Stephen Reynoldsin ohjaama elokuva vuodelta 2013 * V niin kuin verikosto (V for Vendetta), Alan Mooren ja David Lloydin 1980-luvulla ilmestynyt sarjakuva * V niin kuin verikosto (V for Vendetta), Mooren ja Lloydin sarjakuvaan perustuva James McTeiguen ohjaama elokuva vuodelta 2005 ;Australian laivasto * HMAS Vendetta (D69), V-luokan laivueenjohtaja * HMAS Vendetta (D08), Daring-luokan hävittäjä ;Britannian kuninkaallinen laivasto * HMS Vendetta, V-luokan laivueenjohtaja
Delta-jengi

Delta-jengi (National Lampoon's Animal House tai lyhyemmin Animal House) on yhdysvaltalainen vuoden 1978 komediaelokuva, jonka on ohjannut John Landis. Sen tuotantoyhtiönä toimi Universal Studios, ja se julkaistiin National Lampoonin nimen alaisuudessa. Elokuva perustuu Chris Millerin kertomuksiin kokemuksistaan Dartmouth Collegen "Alpha Delta Phi" -opiskelijaveljeskunnassa. Elokuva sai ilmestymisvuonnaan pääosin positiivisia arvosteluja. Time-lehden ja Roger Ebertin arvoisteluissa sitä sanottiin vuoden parhaaksi elokuvaksi. Tämä on todella hyvin elokuvalta, jonka budjetti oli alle kolme miljoonaa ja tuotti voittoa yli 141 miljoonaa. Elokuva valittiin vuonna 2001 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Delta-jengin vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle. == Näyttelijät == == Tuotanto == Käsikirjoittaja Harold Ramis on kertonut Universal Studiosin antaneen heille paljon vapauksia. == Sisarsarjat == Delta-jengi elokuvan suuren suosion myötä ABC-kanava alkoi tuottamaan tilannekomediasarjaa Delta House. Sitä esitettiin 13 jaksoa vuonna 1979. Delta Housessa esiintyy elokuvasta tuttuja hahmoja, vaikka ainoastaan rehtoria esittänyt John Vernon toisti roolinsa. CBS halusi oman Delta-jengiin perustuvan tilannekomediasarjan, Co-Ed Fever. Sitä tehtiin kuusi jaksoa, joista vain yksi pääsi levitykseen vuonna 1979. NBC:llä oli Delta-jengiin perustuva tilannekomediasarjan Brothers and Sisters, jonka kaikki 12 jaksoa esitettiin vuonna 1979. Delta-jengiin käsikirjoittajat kertoivat suunnittelevansa vuoteen 1967 sijoittuvaa jatko-osaa elokuvalle, mutta Universal perui projektin, koska samantapaisen Svengijengi ’62 -elokuvan jatko-osa Juhlat ovat ohi menestyi todella huonosti. Tuottaja Matty Simmons alkoi työstää uutta jatko-osaa vuonna 1982, mutta sekään ei saanut tuulta siipien alle. == Lähteet == * Animal House: The Inside Story. August 13, 2008. === Viitteet === == Aiheesta muualla == * * * * Animal House Rotten Tomatoes.comissa Luokka:Vuoden 1978 yhdysvaltalaiset elokuvat Luokka:John Landisin ohjaamat elokuvat Luokka:Yhdysvaltalaiset nuortenelokuvat Luokka:Seksikomediat
Heikki Kahila

Heikki Tauno Kahila (s. 7. elokuuta 1936 Varkaus) on suomalaisen televisiohistorian tunnetuimpia uutisankkureita. Hän työskenteli Yleisradion pääuutislähetyksissä 14 vuotta 1960–1970-luvulla. ==Ura== Kahila aloitti toimittajana Ylen uutisissa vuonna 1962. Uutisten lukijana hän työskenteli kesään 1978 saakka. Sen jälkeen hän juonsi muun muassa Hyvä Suomi -ohjelmaa ja muita reportaasiohjelmia. Vuosina 1981–1997 hän toimi Ylen viihdetoimituksessa tuottajana ja toimittajana. Kahila lauloi myös Songilo-lauluyhtyeessä yhdessä tunnettujen televisioesiintyjien Aarre Elon, Jukka Virtasen, Alpo ”Apeli” Halisen ja Jani Uhleniuksen kanssa. Hän on juontanut useita televisio- ohjelmia, kuten Yhden illan juttu ja Kesäillan valssi ja esiintyi muun muassa cameoroolissa lasten televisioelokuvassa Villahousupakko sekä useissa muissa elokuvissa. 1980- ja 1990-luvuilla Heikki Kahila työskenteli tuottajana ja toimittajana TV1:n Viihdetoimituksessa. Vuonna 2000 virallisesti eläkkeelle jäänyt Kahila pyrkii nyttemmin edistämään paritanssia, toimii ravintolaviihteen käsikirjoittajana, kolumnistina ja viihdekonsulttina. Hän toteutti vaimonsa Pia Kahilan kanssa vuonna 2005 Seinäjoen kaupunginteatteriin tanssimusikaalin, joka pohjautui vanhoihin Suomi-filmeihin. == Elokuvarooleja == * Pähkähullu Suomi (1967) * Vodkaa, komisario Palmu (1969) * Kahdeksas veljes (1971) * Saatanan radikaalit (1971) * Kiljusen herrasväki (1981) *Salaisen agentin äiti (1987) * Vääpeli Körmy – taisteluni (1994) * Siivoton juttu (1997) * Hotelli Voodoo (1997) ==Teoksia== * Ääneen elettyä. Gummerus 2013. ISBN 978-951-20-9260-4 ==Tunnustuksia== *Kahila voitti Telvis-palkinnon parhaana miespuolisena televisioesiintyjänä vuosina 1970–1977. *Vuonna 2012 Kahila palkittiin elämäntyöstään Kultaisella Venlalla.Kultaiset Venlat jaettiin jälleen ==Yksityiselämä== Heikki Kahilan nuorempi veli Matti (1946–2019) oli tunnettu DJ ja karaokeisäntä. == Lähteet == == Aiheesta muualla == *Itse asiassa kuultuna Heikki Kahila, 1.5.2020 *Karismaattinen uutisikoni Heikki Kahila hurmaa James Bondina * * Luokka:Suomalaiset televisiotoimittajat Luokka:Ylen toimittajat Luokka:Suomalaiset uutisankkurit Luokka:Vuonna 1936 syntyneet Luokka:Elävät henkilöt
1729 (luku)

1729 (tuhatseitsemänsataa­kaksikymmentäyhdeksän) on luonnollinen luku, jota edeltää luku 1728 ja seuraa luku 1730. == Matematiikassa == === Taksilukuna === Lukua 1729 kutsutaan Hardyn–Ramanujanin luvuksi G. H. Hardyn ja Srinivasa Ramanujanin mukaan. Se kuuluu taksilukuihin, koska se on pienin luku, joka voidaan ilmoittaa kahden positiivisen kuutioluvun summana kahdella eri tavalla: 1729 = 1^3 + 12^3 = 9^3 + 10^3. Luku on tunnettu kaskusta, jonka mukaan G. H. Hardy tuli tapaamaan Srinivasa Ramanujania. Hardy kertoi tulleensa taksilla numero 1729 ja sanoi, että se oli varsin tylsä luku. Ramanujan osasi kuitenkin heti kertoa luvun erikoislaatuisuuden. Kaskua pidetään esimerkkinä Ramanujanin matemaattisesta päättelykyvystä. === Numeroiden summaan liittyen === * Luvun 1729 numeroiden summa (19) kerrottuna samalla luvulla takaperin (91) on 1729 itse. * 1729 on Harshad-luku, koska se on jaollinen numeroidensa summalla. * 91 on pienin yhtä suurempi luku, joka voidaan ilmoittaa (vähintään) kahdella tavalla kahden (ei välttämättä positiivisen) kokonaisluvun kuutioiden summana: 91 = 4^3 + 3^3 = 6^3 + (-5)^3. === Muissa yhteyksissä === * 1729 on kolmas Carmichaelin luku. * 1729 on kolmas Zeiselin luku. * 1729 on kaksitoistakulmioluku. * 1729 on keskitetty kuutioluku, koska se voidaan ilmaista muodossa n^3+(n+1)^3. * 1729 on neliöluvun 33^2 eli 1089 tekijöiden summa. == Muualla == * 1729 Beryl on pikkuplaneetta. == Lähteet == Luokka:Luonnolliset luvut
Teija

Teija on suomalainen naisen etunimi. Nimi on lyhentymä kreikkalaisperäisen, Jumalan lahjaa tarkoittavan Dorotea-nimen suomalaisesta muunnoksesta Toroteija. Helmikuuhun 2025 mennessä nimi Teija on annettu noin 7825 naiselle, joista valtaosa on syntynyt vuosien 1940 ja 2000 välisenä aikana. == Nimipäivä == Teijan nimipäivä on 6. helmikuuta. Päivä on vanhastaan ollut varhaiskristillisen marttyyrin, Pyhän Dorothean muistopäivä. == Tunnettuja Teijoja == * Teija-Tuulia Ahola (s. 1963), kuvataiteilija ja taideopettaja * Teija Alaviiri (s. 1981), maantiepyöräilijä * Teija Auvinen, o.s. Lappalainen (s. 1959) näyttelijä * Teija Dahlström, o.s. Raukko (s. 1965), pituushyppääjä * Teija Hannila (s. 1980), kolmiloikkaaja ja pituushyppääjä * Teija Huusko (s. 1981), klassisen baletin opettaja ja kirjailija * Teija Isorättyä (s. 1980), kuvanveistäjä * Teija Kurvinen, Big Brother 2012 -voittaja * Teija Laitinen (s. 1961), liiketaloustieteen ja laskentatoimen professori * Teija Lehtimäki (s. 1981), suomalainen ampumahiihtäjä * Teija Lehto (s. 1965), kuvataiteilija ja taidegraafikko * Teija Nieminen, ampumahiihtäjä * Teija Paajamaa, televisio-ohjaaja * Teija Puumala (s. 1968), korkeushyppääjä * Teija Rekola, lasten- ja nuortenkirjailija * Teija Saari (s. 1978), seiväshyppääjä * Teija Sopanen (1933–2011), televisiokuuluttaja, toimittaja ja elokuvanäyttelijä, Suomen Neito 1953 * Teija Stark (1968–1992), aitajuoksija * Teija Stormi- Rousu, DJ Stormy, valtiotieteilijä ja reggaemuusikko * Teija Suominen (s. 1978), aitajuoksija * Teija Tiilikainen (s. 1964), Ulkopoliittisen instituutin johtaja * Teija Virkberg, ent. Niskala (s. 1993), keskimatkojen juoksija * Teija Waaramaa-Mäki-Kulmala (s. 1959), mediatutkija ==Lähteet== Luokka:Etunimet
Yhdysvaltain elintarvike- ja lääkevirasto

Yhdysvaltain elintarvike- ja lääkevirasto (, lyh. FDA tai USFDA) on vuonna 1906 perustettu Yhdysvaltain valtiollinen virasto, jonka vastuulla on toimialan säädösten laatiminen Yhdysvaltojen markkinoille. FDA:n säädösten piiriin kuuluvat elintarvikkeet, ravintolisät, lääkkeet, eläinlääkkeet, verta sisältävät tuotteet, lääkintälaitteet, säteilevät laitteet ja kosmetiikka. FDA syntyi Yhdysvaltain kongressin aloitteesta Federal Food, Drug, and Cosmetic Actin pohjalta, jonka Public Health Service Act -osa vanheni vuonna 1944.49 – Statement of the President on Signing the Public Health Service Act. Presidency.ucsb.edu FDA:n päämaja sijaitsee Yhdysvaltojen Marylandissa. Sen alaisuudessa toimii 13 laboratoriota ja 223 toimistoa eri puolella Yhdysvaltoja. FDA tekee tarkastuksia myös Yhdysvaltain ulkopuolella, jos kyseessä on tehdas, joka valmistaa Yhdysvaltojen markkinoilla myytäviä tuotteita. FDA tekee tarkistuksia esimerkiksi suomalaisissa lääketehtaissa, jotka valmistavat lääkkeitä Yhdysvaltojen markkinoille. == Viraston vastuulla olevat tuotteet == * Elintarvikkeet ** tuotemerkinnät ** elintarvikkeiden turvallisuus ** pullotettu vesi ** lastenruuat * Lääkkeet ** tuotteiden hyväksyntä ja rekisteröinti ** pakkausmerkinnät ** valmistusstandardit * Lääketieteelliset laitteet ** uusien laitteiden hyväksyntä ** valmistus- ja käyttöstandardit ** laitteiden vikailmoitukset ja häiriöt ** lääketieteen ohjelmien hyväksyntä *Kosmetiikka ** pakkausmerkinnät ** turvallisuus * Elektroniikka ** laitteiden säteilystandardit (mikroaaltouunit, matkapuhelimet, televisiovastaanottimet, röntgenlaitteet, läpivalaisulaitteet, laserlaitteet, lamput ynnä muut) ** mammografialaitteiden valvonta * Eläinten ** karjan ruoka ** eläinruuat ** eläinlääkkeet ja eläinlääkintä * Biologia ** rokotteiden turvallisuus ** luovutetun veren turvallisuus ** ihmiskudokset ja siirtoelimet ** materiaalien allergisointi ja toksisuus == Kritiikkiä == FDA on saanut kielteistä huomiota vaarallisten lääkkeiden tuomisesta markkinoille2 Paths of Bayer Drug in 80's: Riskier One Steered Overseas, Nytimes.com ja tietojen salaamisestaThe FDA buries evidence of fraud in medical trials. My students and I dug it up . Lisäksi yhdeksän FDA:n tutkijaa kirjoitti vuonna 2009 kirjeessä Barack Obaman hallinnolle, että FDA on asettanut Yhdysvaltojen kansalaiset vaaraan suosimalla lääketieteellisiä laitteita, joiden tehoa ei ole asianmukaisesti selvitetty.FDA Scientists Ask Obama to Restructure Drug Agency, Wsj.com == Lähteet == == Aiheesta muualla == *U.S. Food and Drug Administration: FDA:n kotisivut elintarvike- ja lääkevirasto
Jukka Norvanto

Jukka Eerikki Norvanto (s. ) on suomalainen radiopastori.Suomen teologit – Finlands teologer 2010, s. 696. Helsinki 2010. ISBN 978-952-92-7591-5 Hän on koulutukseltaan teologian lisensiaatti ja diplomikielenkääntäjä. Jukka Norvanto on opettanut radiossa koko Raamatun lähes jae jakeelta Medialähetys Sanansaattajat ry:n (ent. Radiolähetysjärjestö Sanansaattajat) tuottamassa Raamattu kannesta kanteen -radio-ohjelmassa, jota on radioitu vuodesta 1997. Ensimmäiseen Raamatun läpikäyntiin kului vajaat seitsemän vuotta. Raamatun opetuksen toinen kierros alkoi vuoden 2005 alusta ja kolmas kierros kesällä 2010. == Lyhyt elämäkerta == Jukka Norvanto syntyi Posiolla, jossa hän vietti nuoruutensa ja tutustui myös uskonasioihin. Kouluvuosien jälkeen hän opiskeli diplomikielenkääntäjäksi. Avioiduttuaan vaimonsa Liisan (o.s. Siitonen) kanssa he muuttivat Ruotsiin. Siellä Norvanto toimi Mariestadin seurakunnan työntekijänä ruotsinsuomalaisten parissa. Ruotsissa syntyi kaksi perheen kolmesta lapsesta. Myöhemmin Norvanto ryhtyi lukemaan teologiaa Helsingin yliopistossa ja sai pappisvihkimyksen 1988. Norvanto työskenteli Vuokatinrannan kristillisen loma- ja kurssikeskuksen johtajana Vuokatissa ja sen jälkeen vuosina 1996–2014 hän työskenteli Medialähetys Sanansaattajissa Radioraamattukoulun johtajana ja Raamattu kannesta kanteen -ohjelman raamatunopettajana. Norvanto on toiminut myös vuosina 2004–2006 Kyproksen turistipappina. Hän toimi myös Lähetysyhdistys Kylväjän lähetysteologina ja antanut raamatunopetusta niin Suomessa kuin ulkomailla. Tällä hetkellä hän on eläkkeellä, mutta jatkaa opetustoimintaa. == Julkaisuja == * * * * * * * * * * * * * * * * * * * * * * * * * * * * * * * * * * * * * * * * ==Lähteet== ==Aiheesta muualla== * Kirja-arvostelut. Jukka Norvannon kirjoittamia kirjoja * Raamattu kannesta kanteen -radio-ohjelma. Jukka Norvannon Raamattu kannesta kanteen -radio-ohjelman sivut ja opetukset * Medialähetys Sanansaattajat. Järjestön kotisivut Luokka:Suomen evankelis-luterilaisen kirkon papit Luokka:Vuonna 1957 syntyneet Luokka:Elävät henkilöt
Liinamaa I

Liinamaa I on Suomessa 27. maaliskuuta 1968 solmittu ensimmäinen tulopoliittinen kokonaisratkaisu. Se nimettiin tuolloin valtakunnansovittelijana ja neuvotteluiden vetäjänä toimineen Keijo Liinamaan mukaan. Pääneuvottelijoina olivat työnantajien STK:n toimitusjohtaja Päiviö Hetemäki ja työntekijäiden SAK:n puheenjohtaja Niilo Hämäläinen. Sopimuksen osapuolina olivat kaikki keskeiset työmarkkinajärjestöt SAJ:ä lukuun ottamatta ja valtio. Siinä sovittiin työehtosopimusten puitteista ja niihin liittyvistä laajemmista kokonaisuuksista. Vakauttamissopimuksena se oli käänteentekevä ja merkitsi työmarkkinajärjestöjen, etenkin SAK:n ja STK:n, roolin korostumista. Presidentti Kekkonen piti sopimusta poikkeuksellisen merkittävänä. Sopimuksen erityisiä uudistuksia olivat: * indeksiehtojen poistaminen mm. indeksitileiltä * talouspoliittinen valtuuslaki hintojen ja vuokrien valvontaan * jäsenmaksuperintäsopimus Sopimus oli yksivuotinen ja sitä seurasi seuraavana vuonna Liinamaa II -sopimus. Tulopoliittista sopimusta vastaan osoitettiin myös kritiikkiä: mm. SKP katsoi, että se rajoittaa poliittisen toiminnan mahdollisuuksia voimassaolonsa aikana. == Lähteet == ==Aiheesta muualla== *SAK:n TuPo-historiasivut Luokka:Tulopoliittiset kokonaisratkaisut
Liinamaa II

Liinamaa II on Suomessa 11. syyskuuta 1969 allekirjoitettuhttp://www.sak.fi/suomi/tietoasaksta.jsp?location1=5&sl2;=3&sl3;=1&id;=30765 järjestyksessään toinen tulopoliittinen kokonaisratkaisu. Se nimettiin tuolloin valtakunnansovittelijana ja neuvotteluiden vetäjänä toimineen Keijo Liinamaan mukaan. Numerointi oli tarpeen, sillä edeltävä sopimus (Liinamaa I) kantoi myös hänen nimeään. Sopimuksen osapuolina olivat työmarkkinajärjestöt ja valtio. Siinä sovittiin työehtosopimusten puitteista ja niihin liittyvistä laajemmista kokonaisuuksista. Sopimuksen erityisiä uudistuksia olivat: * erorahajärjestelmä * kokoontumisoikeus työpaikalla Sopimus oli yksivuotinen ja sitä seurasi seuraavana vuonna UKK-sopimus. ==Lähteet== ==Aiheesta muualla== *SAK:n TuPo-historiasivut Luokka:Tulopoliittiset kokonaisratkaisut
Pietarin eläintieteellinen museo

Pietarin eläintieteellinen museo (, "Venäjän tiedeakatemian eläintieteen instituutin eläintieteen museo") on Pietarissa sijaitseva, vuonna 1832 perustettu eläintieteellinen museo. Se on Venäjän ja Euroopan suurin eläintieteen museo. Sen näyttelyissä on noin 30 000 näyttelyesinettä, ja sen kokoelmiin kuuluu yli 15 miljoonaa näytettä. Museo on osa Venäjän tiedeakatemian eläintieteen instituuttia. Näyttely on nykyään jaettu kahteen osaan: yksittäisiin tutkimuskappaleisiin ja luonnollisiin elinympäristöihin. Museon erikoisuuksiin kuuluu esimerkiksi muumioitunut mammutti ”Dima”. Museossa on maailman suurin mammuttikokoelma. Lisäksi sieltä löytyy mm. Pietari Suuren 300 vuotta vanha täytetty hevonen, jolla hän ratsasti Pultavan taisteluun. == Lähteet == == Aiheesta muualla == Luokka:Pietarin museot Luokka:Luonnonhistorialliset museot
Vjatšeslav Ivanov

Vjatšeslav Ivanov -nimisiä henkilöitä ovat olleet: *Vjatšeslav Ivanovitš Ivanov (1866–1949), venäläinen runoilija *Vjatšeslav Vsevolodovitš Ivanov (1929–2017), venäläinen filologi *Vjatšeslav Ivanov (1938–2024), venäläinen soutaja ja olympiavoittaja.
Kengu

Kengu () on Nalle Puh -kirjoissa, -elokuvissa, -sarjakuvissa ja -piirrossarjoissa esiintyvä fiktiivinen naaraskenguru, joka on useimpien muiden Puh-hahmojen tapaan oikeasti pehmoeläin. Kengu on ainoa selvästi naaraspuolinen hahmo Nalle Puh -tarinoissa, ja hän on äitihahmo monille Puolen hehtaarin metsän asukkaille. Hän on kiltti ja väriltään ruskea. Kengu yrittää auttaa kaikkia, ja suhtautuu usein ylihuolehtivaisesti etenkin omaan lapseensa Ruuhun. Kengun suomenkielisinä ääninäyttelijöinä ovat toimineet Tiina Bergström ja Katja Aakkula. Luokka:Nalle Puh Luokka:Kuvitteelliset pussieläimet en:List of Winnie-the-Pooh characters#Kanga
Ruu

Ruu () on Nalle Puh -kirjoissa, -elokuvissa, -sarjakuvissa ja -piirrossarjoissa esiintyvä kuvitteellinen satuhahmo. Ruu on ruskea kengurulapsi. Hän on erittäin utelias, vilkas ja yleensä hyvin innokas. Ruun äiti on Kengu ja hänen paras ystävänsä on Tikru. Ruu on yksi Nalle Puh -tarinoiden hahmoista, joka aina joutuu pulaan ja lopulta oppii läksynsä, tosin usein kantapään kautta. Hänestä on kiva oppia uusia asioita ja pienen kengurun elämänkatsomus on hyvin rakastava ja sympaattinen. Usein hän myös kertoo ajatuksiaan ja tunteitaan, jotka saavat hänet vaikuttamaan vanhemmalta kuin hän onkaan. Tikrun ja äitinsä lisäksi kengurupojan ystäviä ovat Nalle Puh, Nasu, Ihaa, Kani, Pöllö, Risto Reipas ja osittain tuntematon Myyrä. Ruu esiintyy myös Kingdom Hearts -pelissä ja opettaa ensimmäisessä pelissä Tiikerin kanssa päähahmolle hyppimistä. Ruun suomenkielisenä ääninä on säännöllisesti vuonna 1984 toiminut Johanna Nurmimaa Nalle Puh ja Tiikeri (1984) musiikkisadussa. Vuosina 1999–2000 toiminut Tomas Gerkov. Hän on näytellyt Ruuta mm. elokuvissa Nalle Puh – yhtä juhlaa (1999), Tiikerin oma elokuva (2000). Vuosina 2004–2011 toiminut Akira Takaki. Hän on näytellyt Ruuta mm. elokuvissa Nalle Puh: Kevät ja Ruu (2004), Nalle Puh ja Möhköfantti (2005), Nalle Puh ja Möhköfantin halloween (2005) ja Nalle Puhin elokuva (2011) sekä vuonna 2018 toiminut Vertti Uusitalo Risto Reipas ja Nalle Puh (2018) elokuvassa. Luokka:Nalle Puh Luokka:Kuvitteelliset pussieläimet
Tomáš Jelínek

Tomáš Jelínek (s. 29. huhtikuuta 1962 Praha, Tšekkoslovakia) on tšekkiläinen jääkiekkoilija. Pelipaikaltaan hän oli laitahyökkääjä. Jelínek aloitti uransa Tšekkoslovakian pääsarjassa HC Sparta Prahassa kaudella 1979–1980. Seuraavat kaksi kautta hän pelasi HK Dukla Trencinissä, kunnes palasi Sparta Prahaan. Hän pelasi joukkueessa seitsemän kautta aina vuoteen 1989 saakka, jolloin siirtyi HC Ceské Budejoviceen. Syksyllä 1991 hän siirtyi SM-liigaan HPK:n riveihin. Kauden jälkeen Ottawa Senators varasi hänet NHL:ään vuoden 1992 varaustilaisuuden 11. kierroksella numerolla 242. Jelínek siirtyi samana vuonna Pohjois-Amerikkaan ja pelasi kauden 1992–1993 Senatorsissa. Seuraavalla kaudella hän palasi kahden AHL-ottelun jälkeen takaisin Eurooppaan, missä pelasi aina uransa loppuun vuoteen 1999 saakka. Yhteensä Jelínek teki NHL- urallaan 49 ottelussa seitsemän maalia ja kuusi syöttöä eli yhteensä 13 tehopistettä. Hän edusti Tšekkoslovakian maajoukkuetta vuoden 1992 talviolympialaisissa, jossa joukkue saavutti olympiapronssia. Hän oli mukana myös vuoden 1991 Kanada Cupissa sekä vuosien 1989, 1990 ja 1992 MM-kisoissa, joista saldona oli kolme MM-pronssia. == Aiheesta muualla == * Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkiläiset jääkiekkoilijat Luokka:Ottawa Senatorsin varaamat pelaajat Luokka:Vuonna 1962 syntyneet Luokka:Elävät henkilöt
Honda FR-V

Honda FR-V on tila-auto, jota myytiin Suomessa 2005-2009. Sen mallinimi tulee sanoista ‘Family Recreation Vehicle’ tai ‘Flexible Recreational Vehicle’. FR-V on siitä poikkeuksellinen automalli, että siinä on niin sanottu 3+3-penkkijärjestys, eli kolmelle tilat sekä edessä että takana, jolloin tavaratila saadaan suuremmaksi kuin useimmissa tila-autoissa, joissa on 2+3+2-penkkijärjestys, jolloin viimeisen penkkirivin kaksi penkkiä vievät käytännössä kaiken tavaratilan. Poikkeuksellisesta penkkijärjestelystä johtuen myös hallintalaitteet ovat hieman poikkeavat, esimerkiksi vaihteenvalitsin ja käsijarru ovat pakettiautomaisesti kojelaudassa, jotta keskimmäiselle etupenkille on saatu tarvittava jalkatila. FR-V on rakennettu Honda CR-V -katumaasturin pohjalevylle, jota on hieman pidennetty. Japanissa sitä myytiin nimellä Honda Edix. Vuonna 2009 Suomessa ensirekisteröitiin FR-V mallia enää 53 kpl, pudotusta edellisvuodesta oli 70,1 %. Autoalan tiedotuskeskus, Tilasto FR-V:n valmistus päättyi vuonna 2009, eikä sitä korvattu uudella mallilla. == Moottorit == FR-V:tä oli Suomessa saatavana kolmella eri bensiinimoottorivaihtoehdolla: * 1.7 VTEC II – 1 668 cm3 92 kW (125 hv) @ 6300 r/min, 154 Nm @ 4800 r/min (vain Comfort-varustelutasolla 2005–2006) * 1.8 i-VTEC – 1 799 cm3 103 kW (140 hv) @ 6300 r/min, 174 Nm @ 4300 r/min (molemmilla varustelutasoilla, 2007–) * 2.0 i-VTEC – 1 998 cm3 110 kW (150 hv) @ 6500 r/min, 192 Nm @ 4000 r/min (vain Executive-varustelutasolla 2005–2006) Mallia oli saatavilla myös dieselversiona: * 2.2 i-CTDi – 2 204 cm3, 103 kW (140 hv) @ 4000 r/min, 340 Nm @ 2000 r/min == Lähteet == == Aiheesta muualla == *Koeajo Honda FR-V, Ajovalo.net FR-V Luokka:M-segmentin autot Luokka:2000-vuosikymmenen autot
Perioikit

Perioikit (, ”ympärillä asuvat”) olivat eräissä antiikin Kreikan valtioissa, kuten Spartassa, Argoksessa, Kreetalla, Eliissä ja Thessaliassa, keskuksen ympärillä olevia asukkaita, jotka olivat erilaisessa poliittisessa asemassa kuin ydinalueen asukkaat. Kreetalla he olivat maaorjia ja Thessaliassa seudulla aiemmin asuneiden heimojen jäseniä. Eliissä he olivat rajaseutujen verovelvollisten yhteisöjen jäseniä. Spartassa perioikit olivat valtiossa asuvia ihmisiä, jotka eivät olleet Spartan kansalaisia. He asuivat pääasiassa Lakonian rannikkoseudulla ja vuorilla. Nimi tulee sanoista peri (, ”ympärillä”) ja oikeō (, ”asua”). Spartan kansalaisista poiketen perioikit saivat vapaasti matkustaa Spartan ulkopuolelle. Spartan perioikien etninen alkuperä on kiistanalainen. Luultavasti he olivat alun perin doorilaissukuisia siirtolaisia, jotka asuivat kaupungin pohjoispuolella. Vähitellen saman aseman saivat myös muutamat muut muualla asuvat ja muuta etnistä alkuperää edustavat ryhmät. Perioikit saivat omistaa maata, ja he palvelivat Spartan armeijassa hopliitteina. He saivat hallita omia keskuksiaan vapaasti, mutta eivät saaneet ottaa osaa Spartan valtion hallintoon. == Lähteet == Luokka:Sparta
Vuoden 1780 suuri hurrikaani

Vuoden 1780 suurta hurrikaania pidetään eniten uhreja vaatineena Atlantin trooppisena pyörremyrskynä. Yli 22 000 ihmistä kuoli, kun myrsky pyyhkäisi Barbadoksen, Saint Lucian, Martiniquen, ja monien muiden Karibian läntisten saarten yli lokakuun 10. ja 16. päivien välillä. Merkittävä osa menehtyneistä oli brittien tai ranskalaisten sota-alusten miehistöä. Kymmenet merellä myrskyn aikana olleet kalastusalukset jäivät sille tielleen. == Myrsky == Hurrikaani iski Karibialle Amerikan itsenäisyyssodan aikana ja verotti brittien ja ranskalaisten alueella olevia laivastoja rankalla kädellä. Brittiläisen amiraali George Rodneyn komentama laivasto, joka oli matkalla New Yorkista Länsi-Intian saaristoon, joutui hajalleen myrskyn voimasta. Saavuttuaan Barbadokselle amiraali Rodney havaitsi kahdeksan kahdestatoista sinne jättämästään aluksesta uponneen ja suuren osan niiden miehistöistä hukkuneen. Sateet alkoivat Barbadoksella lokakuun 9. päivän 1780 jälkeisenä yönä. Tuuli yltyi myrskyksi 10. päivän iltapuolella ja palautui normaaliksi 11. päivän aamulla. Tuho oli kokonaisvaltaista ja suurta, että tapahtuman kuvauksessa alueella luultiin olleen myrskyn lisäksi myös maanjäristys. Saari oli kuin pyyhkäisty tasaiseksi, ”Yksikään puu tai talo ei jäänyt [paikalleen] seisomaan” ja ”tuuli oli niin kovaa, että se repi kuoren irti puista”. St.Vincentin saarella tuho oli perinpohjaista, Kingstownissa 584 paikkakunnan 600 talosta tuhoutui. Grenadassa myrsky tuhosi 19 hollantilaista laivaa. St. Lucian saarella, jonne myrsky ehti 11. päivän vastaisena yönä, kuolonuhreja oli kuvauksen mukaan 6 000 ja amiraali Rodneyn laivaston Port Castriesin satamaan jääneet alukset tuhoutuivat täysin. Martiniquen saarella kuoli kuvauksen mukaan 9 000 henkeä, joista 4 000 Ranskan laivaston 40 aluksen uppoamisen johdosta. Merenpinta nousi kuvauksen mukaan esimerkiksi St. Pierressä 7,6 metriä (25 jalkaa), mikä tuhosi kaikki paikkakunnan talot. Dominican ja Guadeloupen saaret kärsivät suuria tuhoja 12. lokakuuta. == Katso myös == * Luettelo merkittävistä trooppisista hirmumyrskyistä ==Lähteet== == Aiheesta muualla == * The Deadliest Atlantic Tropical Cyclones, 1492–1996, by Edward N. Rappaport and Jose Fernandez-Partagas * Natural Disasters: Hurricanes, by Patrick J. Fitzpatrick, ABC-CLIO Inc. 1999, ISBN 1-57607-071-9 Luokka:Trooppiset hirmumyrskyt Suuri hurrikaani Luokka:1700-luvun luonnonmullistukset
Automaattinen roskienkeräys

Automaattinen roskienkeräys () tai roskankeruu tarkoittaa tietotekniikassa automaattista muistinhallintamekanismia. Siinä roskienkerääjä () pyrkii poistamaan automaattisesti muistista tiedot, joihin sovellus ei tule enää viittaamaan, ja vapauttamaan niiden käyttämän muistitilan uudelleen käytettäväksi. Roskienkeruun keksi John McCarthy vuoden 1959 aikoihin kehittäessään Lisp-ohjelmointikieltään. Lisp-murteiden lisäksi roskienkeruuta käyttävät esimerkiksi Java, OCaml, Python, Perl ja Ruby. Vastakohtana roskienkeruulle on manuaalinen muistinhallinta, jossa ohjelmoijan tulee itse määritellä milloin aiemmin varattu muisti vapautetaan. Tällaisia kieliä ovat esimerkiksi C ja C++. Molemmissa on mahdollista käyttää viitelaskentaa seuraamaan milloin varattu muisti voidaan vapauttaa. Useissa olio- ohjelmointikielissä muistin varaus tehdään olion konstruktorissa ja muistin vapauttaminen sen destruktorissa (RAII, ).Stroustrup, Bjarne 2015: The C++ Programming Language, 4th ed: kpl13, s. 343–387 Tällöin roskienkeruumenetelmälle ei ole tarvetta. Vastakohtana ajonaikaiselle roskienkeruulle on kehitetty käännösaikainen roskienkeruu staattisen analyysin avulla kuten Mercury-kielelle. == Edut ja haitat == Ilmeinen ja merkittävä etu automaattisessa muistinhallinnassa on ohjelmien helpompi toteuttaminen. Monet virheet ohjelmissa liittyvät muistinhallintaan, esimerkiksi viittaaminen muistialueeseen joka on jo vapautettu tai viittaaminen muistialueeseen jota ei ole varattu. Molemmissa tapauksissa muistialue voi sisältää epävalidia dataa, joka voi aiheuttaa virhetoiminnon. Haittana on taas roskienkeruusta johtuva jätekuorma (), joka voi joskus olla ongelma. Roskienkeräys on usein aikaa vievä operaatio, jossa kaikki ohjelman muistiviittaukset käydään läpi, ja tämä saattaa viedä jopa sekunteja. Käyttämällä manuaalista muistinhallintaa ohjelmoija voi suunnitella koodin optimaaliseksi muistinhallinnan osalta, koska hän saattaa tietää tarkoin missä vaiheessa muistia tarvitaan milläkin hetkellä. ==Mekanismit== Roskienkeruuseen on erilaisia algoritmeja, jotka eroavat toisistaan tehokkuudeltaan ja monimutkaisuudeltaan. Useiden muiden algoritmien tapaan yksinkertaiset roskienkeruun toteutukset ovat keskimäärin tehokkuudeltaan heikompia kuin monimutkaiset. *Merkitse ja pyyhi () *Pysähdy ja kopioi () == Käyttökohteet == Roskienkeruuta käytetään pääasiassa ohjelman varaaman muistin vapauttamiseen. Roskienkeruu ei koske asioita kuten verkko- ja tiedostokahvoja, graafisen käyttöliittymän komponentteja ja niin edelleen. == Lähteet == Luokka:Ohjelmointi Luokka:Käyttöjärjestelmätekniikka
Djimi Traoré

Djimi Traoré (s. 1. maaliskuuta 1980 Laval, Ranska) on malilainen jalkapalloilija, pelipaikaltaan puolustaja. Hän pelaa Ranskan Ligue 1:n Olympique de Marseillessa. ==Ura== Traoré aloitti uransa kotikaupunkinsa Lavalin seurassa, mistä hän vuonna 1999 siirtyi 500 000 punnan siirtosummalla Liverpooliin ja oli välissä kauden 2001–2002 lainassa RC Lensissä. Kaudella 2002–2003 hän sai paljon peliaikaa korvatessaan loukkaantunutta Stéphane Henchoz'ta. Kausi 2003–2004 kului pääasiassa reservijoukkueessa ja oli vähällä siirtyä paikallisvastustaja Evertonin riveihin. Rafael Benitezin tultua Liverpoolin manageriksi lähti Traorén ura uuteen nousuun ja hän vakiinnutti pelipaikkansa vasempana laitapuolustajana. Liverpoolissa hän voitti 2001–2002 Charity Shieldin, 2002–2003 Liigacupin ja 2004–2005 Mestarien liigan. Peliaika väheni kuitenkin selvästi kaudella 2005–2006 ja John Arne Riise sekä Stephen Warnock ajoivat peliajassa Traorén ohi. Kesällä 2006 Traoré siirtyi kahdella miljoonalla punnalla Charltoniin, josta 11 pelatun ottelun jälkeen tammikuussa 2007 Portsmouthin riveihin. Peliaikaa ei Etelä-Englannissakaan tullut juurikaan ja hän jatkoi uraansa kevätkaudella 2008 Stade Rennes'ssä. Helmikuussa 2009 hän siirtyi lainalle Birmingham Cityyn, jossa pelasi kevätkaudella vain kolme ottelua. Kesäkuussa 2009 Traoré allekirjoitti kaksivuotisen sopimuksen AS Monacon kanssa. Luokka:Malilaiset jalkapalloilijat Luokka:Ranskanmalilaiset Luokka:Vuonna 1980 syntyneet Luokka:Elävät henkilöt
Oulun NMKY

Oulun Nuorten Miesten Kristillinen Yhdistys ry (Oulun NMKY, Ynni) on oululainen yleisseura, jonka toimintamuodot ovat urheilu (koripallo, lentopallo, yleisurheilu, suunnistus), musiikki ja partio. ONMKY on perustettu vuonna 1896. Seuran jäsenmäärä on noin 1 200\. Kuuluisin Oulun NMKY:n jäsenistä lienee Martti Ahtisaari, joka pelasi Ynnissä koripalloa vuosina 1952–1960. Menestyneimmät Oulun NMKY:n yleisurheilijat ovat Esko Inkala, Juha Väätäinen ja Pentti Kuukasjärvi. Oulun NMKY:n alaisuudessa toimii kolme kuoroa, tyttökuoro Oulun Fröökynät, poikakuoro Ynnin Pojat sekä Oulun NMKY:n Mieslaulajat. == Koripallo == Seuran koripallojoukkue nousi vuonna 1966 pääsarjaan. Joukkue pelasi Mestaruussarjassa vain yhden kauden, sillä se voitti kuusi peliä ja hävisi kaksitoista. I-divisioonassa seura pelasi vuoteen 2004 mennessä kahdeksan kautta. Joukkueen viimeinen divarikausi oli kausi 2004–2005, jolloin se pelasi nimellä Oulu Hitech Basket. Kauden 2010–2011 päätteeksi Oulun NMKY nousi I-divisioonaan kuuden vuoden tauon jälkeen. Oulun NMKY pelaa kotiottelunsa Oulun urheilutalolla. == Lähteet == == Aiheesta muualla == * Viralliset kotisivut * Koripallon miesten edustusjoukkueen kotisivu *
Lestijoki

Lestijoki on Lestijoen vesistön laskujoki Keski- ja Pohjois-Pohjanmaalla. Siinä on lukuisia koskia. Joessa on yksi vesivoimala Kannuksessa, Korpelan kylällä. Joki laskee Pohjanlahteen Himangalla. == Maantiede == Joki saa alkunsa Lestijärven kunnan alueella sijaitsevasta Lestijärvestä. Lestijoki virtaa Lestijärven, Toholammin, Kannuksen, Himangan ja osin Lohtajan läpi laskien Pohjanlahteen Himangalla. Pituudeltaan Lestijoki on noin 110 kilometriä. Joen pudotuskorkeus on noin 140 metriä ja koskia joessa on 50. Joen leveys on 20–40 metriä ja keskisyvyys 1–2 metriä. == Ympäristö == Lestijoki on ollut meritaimenen lisääntymisjokia. Joessa tapahtuu pienissä määrin myös luontaista lisääntymistä, mutta lisääntyminen on istutusten varassa. Kalastajat ja useat tutkijat ovat olleet sitä mieltä, että meritaimenen kannan vahvistumista on heikentänyt Kannuksen Korpelan kylällä oleva kahdeksan kunnan kuntayhtymän omistama Korpelan voimalaitos, koska taimen ei ole päässyt nousemaan lisääntymisalueille. Vesistön ajoittainen happamuus joen alaosilla on nykyisellään ongelma taimenen lisääntymiselle padon alapuolella. Kalatien rakentaminen sisältyi jo vuonna 1925 Korpelan Voimalle myönnettyyn padonrakennuslupaan, mikäli se katsottaisiin tarpeelliseksi. Voimalaitoksen mukaan kalatien rakennus ei ollut tarpeen, mutta syksyllä 2009 Korkein hallinto-oikeus velvoitti Korpelan Voiman rakentamaan kalatien. 300 metrin pituinen kalatie valmistui keväällä 2014 ja mahdollistaa kalojen kulun yläjuoksulle ensimmäistä kertaa yli 80 vuoteen. Sen on tarkoitus helpottaa osaltaan meritaimenen kutu-ongelmaa taimenen päästessä kutemaan joen yläosien pH-arvoiltaan neutraalimpaan ympäristöön. Länsi-Suomen ympäristökeskus on hakenut Korkeimman hallinto-oikeuden velvoittamanaLinkki lupahakemuksen taustoihin ympäristölupavirastolta lupaa Lestijoen alaosan kalataloudelliseen kunnostukseen.http://www.ymparisto.fi/default.asp?contentid=178944&lan;=fi Ympäristökeskus perustelee kunnostuksen tarpeellisuutta vuoden 1908 perkaussuunnitelmalla. Ympäristökeskus ei joidenkin tahojen mukaan kuitenkaan ole ottanut huomioon sitä, että perkaus jätettiin alajuoksun kohdalla lähes kokonaan toteuttamatta, kuten vuoden 1919 toimitusasiakirjasta ilmenee. Osa joen omistajista on lähettänyt asiasta huomautuksen ympäristölupavirastoon. Hankkeen kannattajat ihmettelevät kunnostuksen kohtaamaa vastustusta, koska koskien kunnostus ei heidän mielestään pelkästään palauta perattujen koskien luonnonmukaisuutta, vaan kunnostuksen yhteydessä tehtävä kutusoraikkojen puhdistus ja lisäys antaisi meritaimenelle paremmat kutumahdollisuudet joen alaosilla. == Kalastus == Lestijokeen istutetaan kirjolohta, harjusta ja joen omaa meritaimenkantaa. Pyyntikokoisena istutetaan lähinnä kirjolohta. Lestijoessa on monia haasteellisia koskia niin perho- kuin virvelikalastajalle. == Lähteet == == Aiheesta muualla == * Lestijoen melontareitti (kartta) * www.ymparisto.fi – Lestijoki Luokka:Suomen joet * Luokka:Lestijärven luonto Luokka:Toholampi Luokka:Kannus Luokka:Kalajoen luonto Luokka:Kokkolan luonto Luokka:Lohtaja
Työväenyhdistys

Työväenyhdistys on järjestö, joka kuuluu työväenliikkeeseen paikallisena, alueellisena tai työpaikkakohtaisena järjestönä. Työväenyhdistykset ovat kuuluneet useimmiten poliittisiin työväenpuolueisiin, ei ammattiyhdistysliikkeeseen. == Työväenyhdistykset Suomessa == Työväenyhdistyksiä perustettiin 1800-luvulla edistämään työntekijäin yhteistyötä, parantamaan oloja ja levittämään sivistystä. Suomen ensimmäinen työväenyhdistys oli Viktor Julius von Wrightin vuonna 1883 perustama Helsingin työväenyhdistys. Helsinkiin muodostui myöhemmin myös työväenyhdistysten keskusjohto. Samana vuonna perustettiin myös Vaasan työväenyhdistys. Vuonna 1886 perustettiin Oulun työväenseura ja vuotta myöhemmin Porin, Savonlinnan, Tampereen ja Turun työväenyhdistykset. Niiden alaisuuteen syntyi pian myös ammattiosastoja. Vuonna 1895 Suomessa oli jo yli 30 työväenyhdistystä. Näin syntynyttä porvarillista työväenliikettä kutsuttiin Viktor Julius von Wrightin mukaan wrightilaiseksi työväenliikkeeksi. 1900-luvun vaihteessa Suomeen perustettiin yhä enemmän tehtaita, mikä synnytti uuden väestöryhmän, palkansaajat. Tämän ryhmän oikeuksia sekä etuisuuksia varten ryhdyttiin perustamaan ensin suurimpiin kaupunkeihin työväenyhdistyksiä ja järjestäytyminen levisi nopeasti kaikkialle maahan. 1900-luvun alussa työväentaloja pystytettiin Suomessa mittava määrä, moniin kuntiin ja pienempiinkin kyliin. Tampereen työväenyhdistys rakennutti Suomen ensimmäisen kivirakenteisen työväentalon, Puistotornin 1900-luvun alussa. Suomen työväenyhdistykset perustivat ensimmäiseksi työväen valtuuskunnan, joka keskittyi ajamaan äänioikeuden saamista työväestölle, 10-tuntista työpäivää ja yleistä koulupakkoa sekä maksutonta kansakoulupohjaista kouluopetusta. Ohjelmassa oli myös irtolaisten kiinnittäminen maahan ja ammattientarkastajain määrän lisääminen. Työväenyhdistysten edustajakokoukset (työväen edustajain kokoukset) olivat valtakunnallisia tapaamisia. Kolmannessa työväenedustajain kokouksessa Turussa 1899 perustettiin Suomen työväenpuolue, joka Forssan kokouksessa 1903 muutti nimensä Suomen sosiaalidemokraattiseksi puolueeksi. 1900-luvun alussa työväenliikkeestä tuli maassa merkittävä yhteiskunnallinen vaikuttaja. Työväenyhdistysten ohella maahan syntyi työväenliikkeen muodostamia kulttuurisia yhteisöjä, kuten työväen urheiluseurat (keskusliittoina TUL ja TUK), osuusliikkeet ja ammattiliitot. Luokka:Poliittiset järjestöt Luokka:Työväenliike Luokka:Suomen poliittinen historia
Apella

Apella oli antiikin Spartan kansankokous, joka vastasi muiden kaupunkien ekklesiaa. Kaikki yli 30-vuotiaat miespuoliset Spartan kansalaiset saivat osallistua apellan kokoukseen. Kokouksen puheenjohtajina toimivat aluksi Spartan kuninkaat, mutta myöhemmin tästä tuli eforien tehtävä. Apella valitsi vanhempien neuvoston jäsenet eliniäksi, nimitti virkamiehiä ja määräsi, kumpi kahdesta kuninkaasta oli sodassa ylipäällikkönä. Apellan jäsenillä ei ollut aloiteoikeutta, ja he eivät myöskään saaneet keskustella ehdotuksista. Apella pystyi joko hyväksymään tai hylkäämään huutoäänestyksellä vanhempien neuvoston sille tekemät esitykset. Vanhempien neuvostolla gerusialla oli kuitenkin veto- oikeus apellan päätöksiin. == Lähteet == Luokka:Sparta
Kotitonttu

Kotitonttu voi tarkoittaa: *kotitonttu eli kodinhaltija kansanperinteessä *Kotitonttu fiktiivisessä Harry Potter -universumissa.
Texas Flood (albumi)

Texas Flood on blues rock -kitaristi ja laulaja Stevie Ray Vaughanin ja hänen yhtyeensä Double Troublen debyyttialbumi, joka julkaistiin 13. kesäkuuta 1983 Epic Recordsin kautta. == Kappaleet == # # # # # # # # # # ==Kokoonpano== * Stevie Ray Vaughan – laulu, kitarat * Chris Layton – rummut * Tommy Shannon – basso luokka:Vuoden 1983 esikoisalbumit Luokka:Stevie Ray Vaughanin albumit
Kai-Veikko Vuoristo

Kai-Veikko Vuoristo (s. 13. toukokuuta 1933 Viitasaari) on suomalainen maantieteilijä, filosofian tohtori ja Helsingin kauppakorkeakoulun talousmaantieteen emeritusprofessori.Kuka kukin on 1978 (Runeberg.org) Hän on toimittanut maantiedeaiheista tietokirjallisuutta sekä kirjoittanut kaunokirjallisen teoksen Hankien kimallus. Kirjailija Sari Vuoristo on Kai- Veikko Vuoriston tytär. ==Julkaisuja== * Hankien kimallus, Otava 1984 * Missä pitkospuut päättyvät, Gummerus 2007 * noin 20 oppikirjaa aiheista matkailu, poliittinen maantiede, suurtalousalueet ja yleinen aluemaantiede (peruskoulukirjat) ==Palkinnot== * Suomen Maantieteellisen Seuran Ragnar Hult -mitali == Lähteet == Luokka:Suomalaiset maantieteilijät Luokka:Helsingin kauppakorkeakoulun professorit Luokka:Suomalaiset kirjailijat Luokka:Vuonna 1933 syntyneet Luokka:Elävät henkilöt Luokka:Suomalaiset professorit
Timo Peltomaa

Timo Tapio Peltomaa (s. 26. heinäkuuta 1968 Toijala) on suomalainen entinen jääkiekkoilija. Pelipaikaltaan hän oli laitahyökkääjä. Los Angeles Kings varasi Peltomaan NHL:ään 1988 varaustilaisuuden kahdeksannella kierroksella numerolla 154, mutta hän ei koskaan pelannut NHL:ssä. Suomen maajoukkueessa Peltomaa pelasi 89 maaottelua. Hän edusti Suomea talviolympialaisissa 1992 ja Kanada Cupissa 1991. Hän oli mukana myös vuosien 1991, 1992 ja 1993 MM- kisoissa. Vuonna 1992 Suomi saavutti ensimmäisen MM-mitalinsa voittamalla turnauksessa hopeaa. ==Pelaajaura== Peltomaa aloitti uransa SM-liigassa Tampereen Ilveksessä, jossa hän pelasi kaudet 1987–1995. Tämän jälkeen hän pelasi yhden kauden HPK:ssa, jonka jälkeen kiekkoili kaudet 1996–1998 Saksan DEL-liigassa, ensimmäisen kauden Frankfurt Lionsissa ja toisen Augsburger Panther. Seuraavaksi hän palasi SM-liigaan pelaten kauden Ilveksessä ja kauden 1999–2000 Rauman Lukossa. Kaudet 2000–2002 hän pelasi Ruotsissa Timrå IK:ssa, minkä jälkeen hän pelasi Ilveksessä uransa loppuun saakka kaudet 2002–2005. Peltomaa voitti Ilveksessä SM-liigan jäähykuninkuuden kaudella 1993–1994 118 minuutilla ja 2002–2003 125 jäähyminuutilla. Hän pelasi Ilveksessä numerolla 18 ja HPK:ssa numerolla 81. Peltomaa nousi Ilveksessä 1980-luvun lopulla kannattajien suosioon räväkän pelityylinsä vuoksi ja olikin koko uransa pidetty pelaaja tamperelaisten keskuudessa. HPK-kaudellaan hänet valittiin fanien suosikkipelaajaksi. Myös Raumalla hän pelasi hyvän kauden vuosituhannen vaihteessa. ”Tinke” Peltomaan bravuuri oli jalkakikka, jota hän viljeli lähinnä hauskuuttakseen yleisöä. Myös hienoista läpiajoista ja rajuista tuuletuksista on jäänyt historiaan monia tarinoita. Peltomaa oli todellinen taistelija ja väriläiskä, mutta myös erittäin kova ja fyysinen voimahyökkääjä. Hän oli myös ensimmäisiä roolipelaajia Pentti Matikaisen silloisessa maajoukkueessa. Kolme maalia vuoden 1992 MM-kisoissa Ron Hextallin taakse toivat miehelle lempinimen ”Kanadan kaataja”. ==Pelaajauran jälkeen== Peliuransa jälkeen Peltomaa on toiminut Ilveksen juniorijoukkueiden apuvalmentajana vuodesta 2011 alkaen. Peltomaa on jääkiekkoilun ohella toiminut muun muassa ravintolayrittäjänä sekä televisiokommentaattorina. Vuodesta 2008 on Peltomaa toiminut valokuvausalan yrityksen Valokuvia Timo Peltomaa Oy toimitusjohtajana. Yritys toimii Tampereen Lielahdessa. Peltomaa osallistui vuonna 2012 MTV3:lla esitettyyn Mestareiden Mestarit kilpailuun sijoittuen neljänneksi. Peltomaan tytär Lotta Peltomaa oli mukana voittamassa cheerleadingin suomen mestaruutta vuosina 2021 ja 2023. Lotta Peltomaa on myös saavuttanut MM-hopeaa ja EM-pronssia vuonna 2023. == Lähteet == ==Aiheesta muualla== * * * Peltomaa ilves.comissa *Peltomaan tiedot Jääkiekkomuseon sivuilla. Luokka:Suomalaiset jääkiekkoilijat Luokka:Los Angeles Kingsin varaamat pelaajat Luokka:Vuonna 1968 syntyneet Luokka:Elävät henkilöt
Kenny Baker

Kenneth George ”Kenny” Baker (24. elokuuta 1934 Birmingham – 13. elokuuta 2016 Manchester) oli englantilainen näyttelijä ja koomikko, joka tunnetaan parhaiten Tähtien sota -elokuvien R2-D2-droidin esittäjänä. Jedin paluussa Bakerilla oli rooli myös ewokina, joka varastaa keisarillisten joukkojen kiiturin. Hän syntyi Birminghamissa. Baker oli lyhytkasvuinen, ja ennen näyttelijän uraansa hän esiintyi sirkuksessa. Hän oli Anthony Danielsin ohella ainoa näyttelijä, joka on esiintynyt kuudessa ensimmäisessä Tähtien sota -elokuvassa. Vuodesta 1997 lähtien Baker teki omaa yhden miehen stand up -show’ta nimeltä Kenny Baker. Baker oli naimisissa näyttelijä Eileen Bakerin kanssa vuodesta 1970 tämän kuolemaan vuoteen 1993 saakka. Tästä avioliitosta heille syntyi kaksi lasta. Baker kuoli 13. elokuuta 2016 pitkään kestäneeseen sairauteen. == Lähteet == == Aiheesta muualla == * * Kenny Bakerin viralliset kotisivut Luokka:Englantilaiset näyttelijät Luokka:Brittiläiset koomikot Luokka:Lyhytkasvuiset henkilöt Luokka:Hollywood Walk of Fame Luokka:Vuonna 1934 syntyneet Luokka:Vuonna 2016 kuolleet Luokka:Seulonnan keskeiset artikkelit